
VENDIM
Nr. 458, datë 26.7.2018

PËR TRANSFERIMIN NË PRONËSI TË BASHKIVE TË PRONAVE TË PALUAJTSHME SHTETËRORE, QË PËRDOREN PËR KRYERJEN E VEPRIMTARIVE SPORTIVE

Në mbështetje të nenit 100 të Kushtetutës dhe të neneve 3/d, 4, 5, 7 e 8, të ligjit nr.8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Brendshëm, Këshilli i Ministrave 

VENDOSI:

1. Transferimin në pronësi të bashkive të pronave të paluajtshme shtetërore, që përdoren për kryerjen e veprimtarive sportive, sipas formularëve bashkëlidhur këtij vendimi.
Lista, gjithsej 84 (tetëdhjetë e katër) fletë, që i bashkëlidhet këtij vendimi, përbëhet nga: 
a) Lista e pronave të Bashkisë Berat, 2 (dy) prona, gjithsej 2 (dy) fletë;
b) Lista e pronave të Bashkisë Skrapar, 2 (dy) prona, gjithsej 1 (një) fletë;
c) Lista e pronave të Bashkisë Klos, 2 (dy) prona, gjithsej 1 (një) fletë;
ç) 	Lista e pronave të Bashkisë Durrës, 10 (dhjetë) prona, gjithsej 4 (katër) fletë;
d) Lista e pronave të Bashkisë Krujë, 1 (një) pronë, gjithsej 1 (një) fletë; 
dh) 	Lista e pronave të Bashkisë Elbasan, 2 (dy) prona, gjithsej 2 (dy) fletë;
e) Lista e pronave të Bashkisë Belsh, 2 (dy) prona, gjithsej 1 (një) fletë;
ë) Lista e pronave të Bashkisë Peqin, 3 (tri) prona, gjithsej 2 (dy) fletë;
f) Lista e pronave të Bashkisë Librazhd, 2 (dy) prona, gjithsej 1 (një) fletë;
g) Lista e pronave të Bashkisë Fier, 9 (nëntë) prona, gjithsej 2 (dy) fletë;
gj) 	Lista e pronave të Bashkisë Roskovec, 5 (pesë) prona, gjithsej 1 (një) fletë;
h) Lista e pronave të Bashkisë Lushnjë, 2 (dy) prona, gjithsej 1 (një) fletë;
i) Lista e pronave të Bashkisë Mallakastër, 12 (dymbëdhjetë) prona, gjithsej 6 (gjashtë) fletë;
j) Lista e pronave të Bashkisë Gjirokastër, 5 (pesë) prona, gjithsej 2 (dy) fletë;
k) Lista e pronave të Bashkisë Tepelenë, 2 (dy) prona, gjithsej 1 (një) fletë;
l) Lista e pronave të Bashkisë Memaliaj, 2 (dy) prona, gjithsej 1 (një) fletë;
ll) Lista e pronave të Bashkisë Përmet, 7 (shtatë) prona, gjithsej 3 (tri) fletë;
m) Lista e pronave të Bashkisë Këlcyrë, 4 (katër) prona, gjithsej 2 (dy) fletë;
n) Lista e pronave të Bashkisë Dropull, 8 (tetë) prona, gjithsej 2 (dy) fletë;
nj) Lista e pronave të Bashkisë Korçë, 6 (gjashtë) prona, gjithsej 2 (dy) fletë;
o) Lista e pronave të Bashkisë Maliq, 9 (nëntë) prona, gjithsej 3 (tri) fletë;
p) Lista e pronave të Bashkisë Pustec, 8 (tetë) prona, gjithsej 2 (dy) fletë;
q) Lista e pronave të Bashkisë Kolonjë, 4 (katër) prona, gjithsej 3 (tri) fletë;
r) Lista e pronave të Bashkisë Devoll, 30 (tridhjetë) prona, gjithsej 12 (dymbëdhjetë) fletë;
rr) Lista e pronave të Bashkisë Pogradec, 2 (dy) prona, gjithsej 2 (dy) fletë;
s) Lista e pronave të Bashkisë Kukës, 3 (tri) prona, gjithsej 1 (një) fletë;
sh) Lista e pronave të Bashkisë Has, 1 (një) pronë, gjithsej 1 (një) fletë;
t) Lista e pronave të Bashkisë Lezhë, 7 (shtatë) prona, gjithsej 3 (tri) fletë;
th) Lista e pronave të Bashkisë Mirditë, 1 (një) pronë, gjithsej 1 (një) fletë;
u) Lista e pronave të Bashkisë Kurbin, 2 (dy) prona, gjithsej 1 (një) fletë;
v) Lista e pronave të Bashkisë Malësi e Madhe, 4 (katër) prona, gjithsej 3 (tri) fletë;
x) Lista e pronave të Bashkisë Shkodër, 1 (një) pronë, gjithsej 1 (një) fletë; 
xh) 	Lista e pronave të Bashkisë Tiranë, 1 (një) pronë, gjithsej 1 (një) fletë;
y) Lista e pronave të Bashkisë Vlorë, 9 (nëntë) prona, gjithsej 3 (tri) fletë;
z) Lista e pronave të Bashkisë Selenicë, 9 (nëntë) prona, gjithsej 2 (dy) fletë;
zh) 	Lista e pronave të Bashkisë Himarë, 3 (tri) prona, gjithsej 2 (dy) fletë;
aa) lista e pronave të Bashkisë Sarandë, 2 (dy) prona, gjithsej 1 (një) fletë;
bb) lista e pronave të Bashkisë Finiq, 14 (katërmbëdhjetë) prona, gjithsej 4 (katër) fletë.
2. Për pronat e përcaktuara në pikën 1 të këtij vendimi, që janë dhënë me qira ose enfiteozë nga një institucion shtetëror, kontratat e qirasë ose të enfiteozës janë të vlefshme deri në përfundimin e afatit të tyre. Bashkitë janë të detyruara të respektojnë kushtet e kontratës deri në përfundim të afatit të tyre. 
3. Nuk lejohet ndryshimi i destinacionit të objekteve sportive, të përcaktuara në këtë vendim, pavarësisht nga pronësia. 
4. Ngarkohen ministri i Brendshëm, kryetarët e bashkive dhe kryeregjistruesi i regjistrimit të pasurive të paluajtshme i Republikës së Shqipërisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTRI 
Edi Rama

